Er mwyn cydymffurfio â Pholisi 1 o Gynllun Datblygu Lleol Bannau Brycheiniog (2013) ac Adran 6 o Ddeddf yr Amgylchedd (Cymru) 2016, mae’r Awdurdod yn ei gwneud hi’n ofynnol i ddatblygiadau arfaethedig gynnwys manylion am fesurau i wella bioamrywiaeth. Nid oes angen i’r rhain fod yn gostus nac ar raddfa fawr; er enghraifft, gallent gynnwys mesurau fel gosod blychau adar, blychau pryfed neu blannu llwyni neu flodau brodorol sy’n addas ar gyfer gwenyn a pheillwyr eraill yr ardd.

Nid oes angen i’r gwelliannau gael eu cysylltu’n uniongyrchol â’r adeiladwaith newydd arfaethedig: gellir eu cysylltu wrth yr annedd neu’u gosod yn yr ardd, ond mae angen iddynt fod ar dir o fewn y llinell goch neu las. Yr egwyddor yw y dylai’r gwelliannau arwain at “fudd net” o ran bioamrywiaeth.

Mae APCBB wedi cynhyrchu dogfen i roi cyngor ar welliannau addas:

***CANLLAWIAU AR WELLA BIOAMRYWIAETH YM MHARC CENEDLAETHOL BANNAU BRYCHEINIOG***

Mae hwn yn amlinellu ystod o fesurau y gallech eu hystyried (er efallai na fydd rhai ohonynt yn addas yn eich achos chi). Isod, mae ffurflen i’w chwblhau gyda’r wybodaeth berthnasol. Ystyriwch beth fyddai’n addas i chi ac yna, cwblhewch a dychwelwch y ffurflen.

*Nodwch os gwelwch yn dda:*

* *Os caiff eich cais cynllunio ei gymeradwyo, cyfeirir at y ddogfen hon fel rhan o’r Amodau Cynllunio sydd ynghlwm wrth eich Llythyr Hysbysu. Cofiwch gwblhau’r ffurflen yn glir a chynnwys gwybodaeth ddigonol.*
* *Ar gyfer datblygiadau ar raddfa fach (e.e. ceisiadau gan ddeiliaid tai), fel arfer ystyrir bod dau welliant yn ddigonol. Gall y rhain fod yn ddau o’r un math neu’n ddau o fath gwahanol.*
* *Fe’ch cynghorir i beidio â phrynu (na gwneud) y nodweddion arfaethedig na’u gosod, hyd nes eu bod wedi’u cytuno/cymeradwyo gan APCBB.*

**Nodiadau canllaw ar gyfer llenwi’r ffurflen ganlynol:**

**1. Gwelliannau bioamrywiaeth i’w gosod**

Nodwch y nodweddion yr ydych yn eu cynnig o ran nifer a math; er enghraifft, 1 x blwch nythu â thwll crwn ac 1 x blwch ystlumod.

**2. Darlun/disgrifiad o welliant/welliannau arfaethedig**

Cynhwyswch ffotograff/lluniad enghreifftiol o’r gwelliannau os yn briodol. Gellir eu cymryd o’r rhyngrwyd a byddant yn nodi’r math o flychau sydd i’w gosod neu gynigion ar gyfer plannu rhywogaethau brodorol.

**3. Disgrifiad o leoliad/leoliadau'r gwelliant/gwelliannau arfaethedig**

Darparwch wybodaeth am y man lle rydych yn bwriadu gosod y gwelliant/ gwelliannau, gan gynnwys manylion fel y bo’n briodol, e.e. ar gyfer blychau adar/pryfed/ystlumod: eu huchder o’r ddaear, y cyfeiriad y byddant yn eu hwynebu, yr hyn y byddant ynghlwm wrthynt, yr hyn y maent oddi tano a’r hyn sydd wrth eu hymyl; ar gyfer plannu: lleoliad y plannu a’r rhywogaethau a blannir.

**4. Cynllun o leoliad/leoliadau'r gwelliannau arfaethedig**

Dangoswch leoliad y gwelliant yn glir gyda ffotograffau a/neu ddiagramau. Dylai braslun syml (wedi’i dynnu â llaw) o’r safle neu anodiadau ar gynllun y safle presennol fod yn ddigon. Mae ffotograffau anodedig hefyd yn ddefnyddiol. Gellir cynnwys y rhain yn y ffurflen neu eu hatodi ar wahân.

**CYNLLUN GWELLA BIOAMRYWIAETH AR GYFER:**

|  |  |
| --- | --- |
| **Rhif cyfeirnod y cais cynllunio**  (os gwyddys) |  |
| **Cyfeiriad y safle** |  |
| **Dyddiad** |  |

1. **Gwelliant/gwelliannau bioamrywiaeth i’w gosod:**
2. **Darlun/disgrifiad o’r gwelliant/gwelliannau arfaethedig:**
3. **Disgrifiad o leoliad y gwelliant/gwelliannau:**
4. **Cynllun o leoliad/leoliadau'r gwelliant/gwelliannau:**